Luganas

Luganas (, , senoji , ) − miestas Šveicarijos pietuose, Tičino kantone, prie Lugano ežero, netoli Italijos sienos. Pagal gyventojų skaičių (apie 57 000 gyventojų) Luganas užima devintą vietą Šveicarijoje. Tačiau su priemiesčiais gyventojų skaičius pasiekia 130 000. Dauguma miesto gyventojų kalba italų kalba.


Luganas − kurortinis miestas. Jame yra dailės muziejus, botanikos sodas. Mieste daug viešbučių, motelių, turizmo ir sporto įrenginių. Lugano ežero pakrantėje vaizdingai išsidėstęs senamiestis, kuriame yra tokie architektūros paminklai kaip: romaninė gotikinė Šv. Lauryno katedra (XIII a.), Angelų Šv. Marijos bažnyčia (XV–XVI a.), Teisingumo rūmai (XV a.).

 Sportas 

Lugane 1954 m. vyko V pasaulio futbolo čempionatas. Stipriausia miesto komanda yra FC Lugano.

 Nuorodos 
 Oficiali miesto svetainė  (anglų, italų, kinų, prancūzų, vokiečių k.)
 Luganas - turistinis miestas (anglų, italų, kinų, prancūzų, vokiečių k.)

Kategorija:Šveicarijos miestai